মাওলা
মাওলা ( আরবি: مَوْلَى , বহুবচন মাওয়ালি مَوَالِي ), বহুমুখী অর্থ প্রকাশক এমন একটি ধ্রুপদি আরবি শব্দ, সময়কাল এবং প্রাসঙ্গিকতার বিবেচনায় যার অর্থ ভিন্ন ভিন্ন হয়। মুহাম্মাদের আবির্ভাবের আগে, এ শব্দটি দ্বারা মূলত আরবের গোত্র সম্পর্কিত অর্থ প্রকাশে ব্যবহৃত হতো। কুরআন ও হাদীসে শব্দটিকে 'প্রভু', 'অভিভাবক' এবং 'আমানতদার' সহ অনেক রকম অর্থে ব্যবহৃত হয়েছে। মুহাম্মাদের পরলোক গমনের পর এ গোত্রটি উমাইয়া রাজবংশের দ্বারা অনারব-ধর্মান্তরিত মুসলিমদের ইসলাম ধর্মে অন্তর্ভুক্ত করার জন্য অভিযোজিত হয়েছিল এবং মাওয়ালি শব্দটি প্রাক ইসলামিক খিলাফত শাসনামলে ধর্মান্তরিত অনারব মুসলমানদের কাছ থেকে আরোপিত জিযিয়া কর গ্রহন প্রথা কে বুঝায়।